*PROJEKTS*

LATVIJAS REPUBLIKAS MINISTRU KABINETS

2018. gada \_\_\_\_. \_\_\_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_\_\_.§)

**Par finansējuma piešķiršanu Alūksnes novada domei**

**Pleskavas ielas, Alūksnē, pārbūves 1. kārtai**

1. Pamatojoties uz likuma "Par valsts budžetu 2018. gadam" 64. pantu, kā arī lai nodrošinātu piekļuvi militārajiem objektiem Alūksnē, piešķirt Alūksnes novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 400 000 *euro* apmērā Pleskavas ielas, Alūksnē, pārbūves 1. kārtai (ielas pārbūvei un automašīnu stāvlaukuma izbūvei pie Nacionālo bruņoto spēku Kājnieku skolas), tai skaitā:

1.1. atbalstīt Aizsardzības ministrijas priekšlikumu finansējuma pārdalei 2018. gadā no budžeta programmas 30.00.00 “Valsts aizsardzības politikas realizācija” ilgtermiņa saistību sadaļas “Maksājumi starptautiskajās institūcijās un programmās”, samazinot izdevumus starptautiskajai sadarbībai 250 000 *euro* apmērā, uz budžeta programmu 33.00.00 “Aizsardzības īpašumu pārvaldīšana”, palielinot izdevumus kapitālo izdevumu transfertiem 250 000 *euro* apmērā;

1.2. Aizsardzības ministrijai likumprojekta par valsts budžetu 2019. gadam un likumprojekta par vidēja termiņa valsts budžeta ietvaru 2019., 2020. un 2021. gadam sagatavošanas procesā iesniegt Finanšu ministrijā priekšlikumu bāzes izdevumu precizēšanai finansējuma pārdalei 2019. gadā no budžeta programmas 30.00.00 “Valsts aizsardzības politikas realizācija” ilgtermiņa saistību sadaļas “Maksājumi starptautiskajās institūcijās un programmās”, samazinot izdevumus starptautiskajai sadarbībai 150 000 *euro* apmērā, uz budžeta programmu 33.00.00 “Aizsardzības īpašumu pārvaldīšana”, palielinot izdevumus kapitālo izdevumu transfertiem 150 000 *euro* apmērā.

2. Aizsardzības ministrijai noslēgt sadarbības līgumu ar Alūksnes novada domi par finansējuma piešķiršanu šā rīkojuma 1. punktā minētā uzdevuma izpildei, paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Alūksnes novada dome.

Ministru prezidents M. Kučinskis

Aizsardzības ministrs R. Bergmanis